

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA SISAČKO-MOSLAVAČKA**

**Povjerenstvo za odabir kandidata za slobodno radno mjesto**

**rukovodećeg policijskog službenika/ce – načelnik/ca policijske postaje**

**u Policijskoj upravi sisačko-moslavačkoj**

1. **POLICIJSKA POSTAJA KUTINA**

objavljuje

**POZIV NA TESTIRANJE**

**KANDIDATIMA/KINJAMA**

koji su podnijeli pravodobne i potpune prijave te ispunjavaju formalne uvjete iz internog oglasa, objavljenog na web stranicama Ministarstva pravosuđa i uprave i Ministarstva unutarnjih poslova dana 12. siječnja 2024. godine, za popunu slobodnog radnog mjesta rukovodećeg policijskog službenika/ce - načelnik/ca policijske postaje u Policijskoj postaji Kutina

**koje će se održati dana 16. veljače 2024. godine s početkom u 10,00 sati u prostorijama Policijske uprave sisačko-moslavačke,**

**Sisak, Ulica Ante Kovačića 10.**

Pravni izvori za pripremu kandidata za testiranje objavljeni su na web stranici Ministarstva unutarnjih poslova <https://mup.gov.hr/> istovremeno s objavom internog oglasa.

**PRAVILA TESTIRANJA I RAZGOVORA (INTERVJUA)**

Test se vrednuje bodovima od 0 do 10, a smatra se da je kandidat zadovoljio na testiranju ako je dobio najmanje 5 bodova.

Kandidati koji nisu pristupili testiranju ne smatraju se više kandidatima u postupku internog oglasa.

**Povjerenstvo će s kandidatima koji su zadovoljili na testiranju održati razgovor (intervju) istog dana, odnosno 16. veljače 2024. godine.**

O točnom terminu razgovora (intervjua) kandidati/kinje koji su zadovoljili na testiranju biti će osobno obaviješteni neposredno nakon testiranja.

Povjerenstvo kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad te rezultate ostvarene u njihovom dosadašnjem radu.

Rezultati razgovora (intervjua) vrednuju se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na intervjuu ako je dobio najmanje 5 bodova.

Povjerenstva za odabir kandidata